Fa uns dos anys,
em van trucar per canviar-me la vida.
"Hola, sóc el teu cosí Hassen."
Vaig quedar gelat.
Veureu, tinc uns 30 cosins primers,
però cap d'ells es diu Hassen.
Va resultar ser el cosí de la meva mare,
que acabava d'arribar a Montreal com a refugiat.
I durant els següents mesos
tres familiars més arribarien a Canadà per sol·licitar l'asil
amb poc més que la roba que portaven al damunt.
I des d'aquella trucada de fa dos anys
la meva vida ha canviat per complet.
Vaig deixar el món acadèmic
i ara dirigeixo un equip divers de tecnòlegs, investigadors i refugiats
que està creant recursos d'autoajuda per als nouvinguts.
Volem ajudar-los a superar barreres lingüístiques, culturals, etc.
que els fan sentir que han perdut el control de les seves vides.
La intel·ligència artificial pot restaurar els drets i la dignitat
que molts perden quan busquen ajuda.
L'experiència de la meva família com a refugiada no és única.
Segons l'ACNUR,
cada minut, hi ha 20 persones més desplaçades
pel canvi climàtic, la crisi econòmica
i la inestabilitat social i política.
Mentre treballava com a voluntari en un refugi local de YMCA,
on havien enviat al meu cosí Hassen i a altres familiars,
vam aprendre a apreciar
tot l'esfoç i coordinació que requereix el reassentament.
La primera vegada que arribes, necessites un advocat
i omplir els documents legals en dues setmanes.
També cal programar un examen mèdic amb un metge autoritzat prèviament,
només per a poder sol·licitar un permís de treball.
I s'ha de començar a buscar un lloc on viure
abans de rebre qualsevol tipus d'assistència social.
Amb milers de persones fugint d'EE.UU.
per buscar asil a Canadà en els últims anys,
ràpidament vam veure què passa
quan hi ha més gent que necessita ajuda que recursos per ajudar-los.
Els serveis socials no s'amplien ràpidament.
Fins i tot quan les comunitats fan tot el que poden
per ajudar a més gent amb recursos limitats
els nouvinguts acaben estant molt de temps esperant als llimbs,
sense saber on acudir.
A Montreal, per exemple,
malgrat els milions de dòlars que s'usen per ajudar amb els reassentaments,
gairebé el 50% dels nouvinguts encara no saben
que existeixen recursos gratuïts
per ajudar-los amb tot, des d'omplir la paperassa,
fins a trobar una feina.
El repte no és que aquesta informació no existeixi.
Per contra, els necessitats sovint són bombardejats amb tanta informació
que els resulta difícil entendre-la.
"No em donis més informació, només digues què he de fer"
Era un sentiment que escoltàvem sempre
i reflecteix com d'increïblement difícil podria ser orientar-se
quan acabes d'arribar a un nou país.
Dimonis, vaig tenir els mateixos problemes en arribar a Montreal,
i tinc un doctorat.
(Rialles)
Un altre membre del nostre equip, també refugiat, va dir:
"Al Canadà, una targeta SIM és més important que el menjar,
perquè no morirem de fam".
Però accedir als recursos i informació adequats
pot marcar la diferència entre la vida i la mort.
Deixin-me dir-ho un altre cop:
accedir als recursos i informació adequats
pot marcar la diferència entre la vida i la mort.
Per tal d'abordar aquestes qüestions,
vam contruir Atar,
El primer defensor virtual per intel·ligència artificial
que et guia pas a pas durant la primera setmana
a una nova ciutat.
Només cal dir a Atar en què necessites ajuda.
Atar et farà algunes preguntes bàsiques
per entendre les teves circumstàncies úniques
i determinar la teva elegibilitat pels recursos.
Per exemple: tens on dormir aquesta nit?
Si no, preferiries un refugi per a dones?
Tens fills?
Atar generarà una llista personalitzada de tasques pas a pas,
que explica tot el que s'ha de saber
des d'on anar, com arribar-hi,
què portar
i què esperar.
Pots fer una pregunta en qualsevol moment
i si Atar no té una resposta
et connectarà amb una persona real que sí que en té.
Però el més emocionant
és que ajudem a organitzacions humanitaries i de serveis
a recopilar les dades i les anàlisis que són necessàries per entendre
les necessitats canviants dels nouvinguts
en temps real.
És revolucionari.
Ja ens hem associat amb ACNUR
per proporcionar aquesta tecnologia a Canadà
i a la nostra feina hem realitzat campanyes
en àrab, anglès, francès, crioll i castellà.
Quan parlem del tema dels refugiats,
sovint ens centrem en les estadístiques oficials
dels 65,8 milions de desplaçats forçats a tot el món.
Però la realitat és molt més.
Al 2050, hi haurà 140 milions de persones més
que correran el risc de ser desplaçades per la degradació ambiental.
I avui en dia, hi ha gairebé mil milions de persones
que ja viuen en assentaments il·legals i en barris marginals.
El reassentament i la integració
són dos dels reptes més grans del nostre temps.
La nostra esperança és que Atar pugui assignar un defensor a cada nouvingut.
La nostra esperança és que Atar pugui amplificar els esforços existents
i alleujar la pressió en una xarxa de protecció social,
que ja no dona més de si.
Però el que més ens importa
és que el nostre treball ajudi a restaurar els drets i la dignitat
que els refugiats perden durant el reassentament i la integració
donant-los els recursos que necessiten per ajudar-se a si mateixos.
Gràcies.
(Aplaudiments)